Schoutedenapus myoptilus

Schoutedenapus myoptilus é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (que comprende as salanganas),

É a única do monotípico xénero Schoutedenapus.Ver Schoutedenapus na páxina  Order Apodiformes da IOC World Bird List do Congreso Ornitolóxico Internacional. Versión 9.2. Consultada o 22 de outubro de 2019.Hydrochous gigas. Swift waterfall na ADW.

Porén, algúns autores consideran no xénero dúas especies:Schoutedenapus myoptilus (Salvadori, 1888) no ITIS.Schoutedenapus De Roo, 1968 no IRMNG.
 Schoutedenapus myoptilus (Salvadori, 1888)
 Schoutedenapus schoutedeni (Prigogine, 1960)

Nota:
Véxase máis abaixo, en Variacións taxonómicas.

 Taxonomía 
 Descrición 
A especie foi descrita en 1888 polo médico e naturalista italiano, Tommaso Salvadori, que quizais foi o ornitólogo italiano máis importante de todos os tempos, co nome de Cypselus myoptilus,Schoutedenapus myoptilus en Wikispecies.Vencejo de Shoa. Schoutedenapus myoptilus (Salvadori, 1888) en AviBase.Ver Apodidae en Zoonomen. en Annali del Museo Civico di Storia Naturale di Genova 26: 228.

 Variacións taxonómicas 
Posteriormene foi reclasificada dentro do xénero Schoutedenapus, descrito en 1968 por Antoon De Roo.Schoutedenapus De Roo, 1968 no ITIS.Schoutedenapus en All Birds Wiki.

Anteriormente foi considerada outra especie dentro do xénero, Schoutedenapus schoutedeni, pero demostrouse que era unha forma xuvenil ou subadulta, da subespecie  de Schoutedenapus myoptilus, a S. m. chapini.

 Etimoloxías 
A do xénero, Schoutedenapus, está formado pola unión dos elementos Schouteden-, e -apus. O primeiro é o apelido do explorador e zoólogo belga Henri Schouteden (1881-1972), ao que o seu compatriota De Roo o honrou, e o segundo, deriva do xénero Apus.Schoutedenapus, en: James A. Jobling (2010): Helm Dictionary of Scientific Bird Names. Londres, Reino Unido: Christopher Helm. ISBN 978-1-4081-2501-4.

O epíteto específico, myoptilus, formouse pola unión dos elementos myo-, e -ptilus ambos os dous tirados do grego antigo: μῦς, μυός, mỹs, myós, "rato", e πτίλον, ptílon, "pluma", respectivamente.myoptilus, en: James A. Jobling (2010): Helm Dictionary of Scientific Bird Names. Londres, Reino Unido: Christopher Helm. ISBN 978-1-4081-2501-4. Literalmente: "de plumaxe semellante ao pelo dun rato".

 Sinónimos 
Ademais de polo nome actualmente válido, a especie coñeceuse tamén polos sinónimos:
 Cypselus myoptilus (protónimo).Vencejo de Shoa. Schoutedenapus myoptilus (Salvadori, 1888) en AviBase.

 Subespecies 
O Congreso Ornitolóxico Internacional (IOC), organización cuxas decisións seguen a maioría dos ornitólogos, establece na actualidade (2019) a seguinte clasificación da especie, coas subespecies que se indican:  
 Schoutedenapus myoptilus (Salvadori, 1888)	
 Schoutedenapus myoptilus myoptilus (Salvadori, 1888)
 Schoutedenapus myoptilus poensis (Alexander, 1903)
 Schoutedenapus myoptilus chapini	(Prigogine, 1957)

 Características 
Esta especie é unha das salanganas menos coñecidas, só se estudaron cinco individuos, e nunca se observou no campo.

Trátase dunha salangana de tamaño medio, cunha lonxitude corporal de 16,5 a 17 cm de lonxitude, e cun peso de 25 a 30 g. A súa plumaxe é gris uniforme ou parda amourada. As ás son longas, estreitas e rematadas en punta, como as de todas as salanganas. A cola está profundamente bifurcada, pero en voo adoita estar pechada.  

 Hábitat e distribución 
 Hábitat 
A especie ten o seu hábitat en zonas rochosas (acantilados, cumios de montañas), bosques e terras baixas húmidas.

 Distribución 
A súa área de distribución inclúe amplas zonas de África central e meridional, encontrándose en Angola, Burundi, Camerún, Guinea Ecuatorial, Kenya, Malawi, Mozambique, República Democrática do Congo, Ruanda, Sudán, Tanzania, Uganda, Zambia e Zimbabwe, chegando polo norte até Etiopía. Tamén visita Sudán do Sur, aínda que non aniña neste país.  

 Estado de conservación 
A Unión Internacional para a Conservación da Natureza e dos Recursos Naturais (UICN), tendo en conta que esta especie ten unha área de dispersión moi grande e que a as súas poboacións parecen estábeis (aínda que non se verificou o seu tamaño) cualifica o seu status como LC (pouco preocupante).

 Notas 

 Véxase tamén 

 Bibliografía 
 Chantler, Phil (1995): Swifts: A Guide to the Swifts and Tree Swifts of the World. Mountfield, East Sussex, UK: Pica Press. ISBN  978-0-3000-7936-4.
 Chantler, P. & Kirwan, G. M. (2019): "Scarce Swift (Schoutedenapus myoptilus). En: del Hoyo, J., Elliott, A., Sargatal, J., Christie, D. A. & de Juana, E. (eds.) Handbook of the Birds of the World Alive. Volume 5: Barn-Owls to Hummingbirds. Barcelona, España: Lynx Edicions. 
 Joseph del Hoyo, Andrew Elliot e Jordi Sargatal, eds. (1999): Handbook of the Birds of the World. Volume 5: Barn-owls to Hummingbirds. Barcelona, España: Lynx Edicions. ISBN 978-84-8733-425-2.
 Josep Del Hoyo, Nigel J. Collar, David A. Christie, Andrew Elliott e Lincoln D. C. Fishpool (2014): HBW and Birdlife International Illustrated Checklist of the Birds of the World, Volume 1 Non-Passerines. Barcelona, España: Lynx Edicions. ISBN 978-84-8733-410-8.

 Outros artigos 
 Apodiformes
 Apódidos
 Colocaliinos

 Ligazóns externas 
 Schoutedenapus myoptilus. Scarce swift na ADW.
 Scarce Swift. ''Schoutedenapus myoptilus (Salvadori 1888) na EOL.
 Vencejo de Shoa. Schoutedenapus myoptilus (Salvadori, 1888) en AviBase.

Categoría:Apódidos
Categoría:Aves de África
Categoría:Animais descritos en 1888